钦定古今图书集成/历象汇编/历法典/第125卷 > 《算法统宗十三》 > 五音相生图
## 钦定古今图书集成/历象汇编/历法典/第125卷 > 《算法统宗十三》 > 五音相生图

三分损一者乃三分之二也

三分益一者乃三分之一也

法曰：“黄钟之管长九寸”，以九寸自乘，得八十一寸，为
宫音。却以八十一以二因之，得一百六十二寸；以三
归之，得五十四寸。所谓“三分损一而生征火。”却以五
十四以四因之，得二百一十六；以三归之，得七十二
寸，所谓“三分益一而生商金。”却以七十二以二因三
而一，得四十八寸而生羽水。复以羽数四十八，四因
三而一，得六十四，而生角木，此乃五音相生之法，多
者为尊为浊，少者为平为清。